
Становище от съгласуване на частична предварителна оценка на въздействието на проект на Закон за изменение и допълнение на Закона за 
Стр. 2 от 5
	Относно раздел 1 „Проблем/проблеми за решаване“:
С Мярка № 115 от Плана за намаляване на административната тежест, приет с РМС № 233 от 2024 г. е предвидено изменение в ЗЗХОКТХВТП, с оглед създаването на законово основание за създаване и поддържане на публичен регистър на лицата, осъществяващи дейности с токсични химически вещества (предвидено е създаване на чл. 9а). От прегледа на проекта на ЗИД и на представената оценка на въздействието се установява, че изпълнението на тази мярка не е включено в предлаганите изменения. В тази връзка, препоръчваме мярката да бъде реализирана в рамките на настоящата законодателна инициатива, с оглед осигуряване на последователност и цялостност при изпълнението на правителствената политика по намаляване на административната тежест.
Предложеният проект на ЗИД на ЗЗХОКТХВТП е включен и в Законодателната програма на Министерския съвет за периода май - юни 2026 г. под № 24. Препоръчваме това да бъде изрично отразено както в оценката на въздействието, така и впоследствие в доклада на вносителя, с оглед осигуряване на по-добра проследимост и обвързаност на проекта с приетите стратегически и законодателни приоритети.
Относно раздел 2 „Цели“:
В представената оценка липсват конкретни и измерими показатели за изпълнение на поставените цели, което затруднява последващата оценка на ефективността от прилагането на закона.
Препоръчваме целите да бъдат прецизирани и формулирани по по-ясен, конкретен и измерим начин, като се обвържат, както с идентифицираните проблеми, така и с очакваните резултати, заложени в Законодателната програма на Министерския съвет. Това би осигурило по-добра проследимост на изпълнението и по-ясна оценка на постигнатия ефект от предлаганите изменения.
Относно раздел 4 „Варианти на действие. Анализ на въздействията“:
Препоръчваме при представянето на Вариант 2 да бъде включено по-детайлно описание на всяка конкретна промяна в процедурите и сроковете, предвидени в законопроекта.
При възможност, предлагаме да се направи анализ на очакваното отражение върху бизнеса, включително по отношение на необходимото време, административни действия и финансови разходи за изпълнение на новите или изменените изисквания. Това би позволило по-пълна оценка на въздействието и по-ясно разграничаване на ползите и тежестите за засегнатите лица. 
Относно раздел 5 „Сравняване на вариантите“:
Препоръчваме сравнителната таблица да бъде технически прецизирана и да се обвърже с формулираните цели, след отразяване на препоръките по Раздел 2. 
Обръщаме внимание, че в колоната за критерии за оценка е посочено „Приемане на проекта на Постановление на Министерския съвет“, докато предмет на настоящата процедура е проект на Закон за изменение и допълнение на ЗЗХОКТХВТП. 
Относно извършване на последваща оценка на въздействието:
За осигуряване на проверка на съотношението между формулираните цели и постигнатите резултати е необходимо в заключителните разпоредби на законопроекта да бъде посочено в какъв срок ще бъде извършена последваща оценка на въздействието на закона и кой е компетентният орган, който ще организира нейното извършване.




	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.
**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.
***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

